2021. gada 22. septembrī

**Latvijas Nacionālā kamaniņu sporta izlse nedēļu trenēsies Sočos, Krievijā**

Ceturtdien, 23. septembrī Latvijas Nacionālā kamaniņu sporta izlase pilnā sastāvā - piecas sievietes, četri vīri un divas divvietīgās ekipāžas - dosies uz treniņu nometni Sočos, Krievijā, kur aizvadīs šīs sezonas pirmos treniņus ledus trasē.

  2021./22. gada sacensību kalendārā sākotnēji otrais un trešais *Eberspacher* pasaules kausa posms bija paredzēts Ziemeļamerikā, taču drošības apsvērumu dēļ abi pasaules kausa posmi tika pārcelti uz Krieviju - 2014. gada Ziemas olimpisko spēļu trasi Sočos. Arī Latvijas izlase dosies turp, lai pēc iespējas labāk varētu sagatavoties FIL pasaules kausa posmiem šajā trasē.

Latvijas Nacionālā izlase Sočos pavadīs vienu nedēļu un jau 30. septembrī atgriezīsies Latvijā, lai gatavotos vietēja mēroga sacensībām:

22. oktobris - "Prezidenta kauss" sacensības starta rāvienos;

28.-29. oktobris - "Latvijas kauss".

Savukārt no 4. līdz 18. novembrim Latvijas Nacionālā kamaniņu sporta izlase, gatavojoties XXIV Ziemas olimpiskajām spēlēm, iepazīsies ar pavisam jauno ledus trasi Pekinā.

2021./22. gada kamaniņu sporta sezonas sacensību kalendāru varat apskatīt [šeit](http://kamanas.lv/lv/results).

Informāciju sagatavoja:

Ieva Ose

LKSF sabiedrisko attiecību speciāliste

Tel. +371 282 66 456